Ügyiratszám: HSZ/8782-1/2023.

Látta:

 **----------------------------**

 Dr. Morvai Gábor

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2023. március 23-án 1302 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

**26/2023. (III. 23.) JIÜB határozat**

(A napirend elfogadása)

**27/2023. (III. 23.) JIÜB határozat**

(Előterjesztés a Magyar Államvasutak Zrt-vel megkötendő megállapodásról)

**28/2023. (III. 23.) JIÜB határozat**

(Tájékoztató a Hajdúszoboszlói Református Egyházközség tulajdonátvételi indítványával kapcsolatosan- módosító javaslat)

**29/2023. (III. 23.) JIÜB határozat**

(Tájékoztató a Hajdúszoboszlói Református Egyházközség tulajdonátvételi indítványával kapcsolatosan)

**30/2023. (III. 23.) JIÜB határozat**

(Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról)

**Helye:** Hajdúszoboszlói Polgármesteri Hivatal, Gönczy Pál terem

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán,
Marosi György Csongor
* **a Polgármesteri Hivatal részéről** jelen vannak: dr. Morvai Gábor jegyző, dr. Sléder Tamás aljegyző, Szilágyiné Pál Gyöngyi városfejlesztési irodavezető
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság 3 fővel határozatképes. Dr. Nagy Gábor és Máté Lajos képviselő jelezte, hogy nem tud részt venni az ülésen. Szavazásra bocsátom a kiküldött napirendi javaslat elfogadását.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán,
Marosi György Csongor) ellenszavazat és tartózkodás nélkül elfogadta a napirendi javaslatot. (A döntéshozatalban 3 fő vett részt).

**26/2023. (III. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatot.

**Napirend**

1. Előterjesztés a Magyar Államvasutak Zrt-vel megkötendő megállapodásról (4. számú testületi napirend)

Előterjesztő: dr. Sléder Tamás aljegyző

1. Tájékoztató a Hajdúszoboszlói Református Egyházközség tulajdonátvételi indítványával kapcsolatosan (16. számú testületi napirend)

Előterjesztő: dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról (20. számú testületi napirend)

Előterjesztő: Szilágyiné Pál Gyöngyi irodavezető

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Előterjesztés a Magyar Államvasutak Zrt-vel megkötendő megállapodásról***

Dr. Sléder Tamás:

A szerződés tervezet a MÁV Zrt. diktátuma. Egy kis finomhangolás történt. A cél, hogy a felújított vasútállomáshoz, illetve Hajdúszoboszlóhoz méltó legyen az állomás környezete. Ennek megvalósítását szolgálja a szerződés. Az egyeztetéseken részt vett a Hajdúszoboszlói Városgazdálkodási Nonporfit Zrt. vezérigazgatója is.

A bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
Marosi György Csongor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**27/2023. (III. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy támogassa a hajdúszoboszlói MÁV felvételi épület előtti/melletti területek gondozásával kapcsolatban az előterjesztés mellékletét képező együttműködési megállapodás megkötését, egyúttal a tárgyban szerződés létrejöttét a tényleges teljesítés érdekében Hajdúszoboszló Város Önkormányzata és a Hajdúszoboszlói Városgazdálkodási NZrt. között.

Felelős: bizottsági elnök

Határidő: 2023. március 23.

1. **napirend**

***Tájékoztató a Hajdúszoboszlói Református Egyházközség tulajdonátvételi indítványával kapcsolatosan***

Jónás Kálmán:

Igyekszünk az oktatásban nem 100 %-ban részt vevő vagyonrészeket megtartani. Örülnék, ha az úttörőház épülete megmaradna.

Dr. Morvai Gábor:

Az alapkoncepció szerint az önkormányzat részéről van olyan ingatlan, amit célszerű lenne megtartani. Megnéztük, hogy telekmegosztással hogyan lehetne ezt megoldani. A 912 és a 913 helyrajzi számú ingatlanokról van szó, hiszen azok nem csak köznevelési célt szolgálnak. Az egyik még most is kivett bölcsődeként szerepel a tulajdoni lapon, de hajléktalan krízisszállóként működik. A másik a volt úttörőház. Az előterjesztésben az szerepel, hogy megbízzuk a polgármestert, hogy egyeztessen az egyházzal ezekről a kérdésekről. Nem tudjuk megosztani a telkeket úgy, hogy egyértelműen leválasztásra kerüljön a tornaterem és a hozzá tartozó sportpálya. Az lenne a cél, hogy a 912 és 913 helyrajzi számú ingatlanoknál egy olyan közös osztóvonalat találni, hogy a tornaterem és a krízisszálló egy helyrajzi számon maradjon. Használati megállapodással lehetne rendezni az ingatlanok helyzetét. A Hajdúszoboszlói Roma Önkormányzat által használt volt úttörőház épülete pedig az önkormányzat tulajdonában maradhatna. A törvény kimondja, hogy az egyház a nevelési oktatási célt szolgáló ingatlanokat kérheti tulajdonába, de nem ad magyarázatot a nem csak nevelési célt szolgáló ingatlanok esetére. Egy tárgyalásos és megegyezéses megoldása lehet ennek a helyzetnek. Amennyiben az önkormányzat nem adja meg a hozzájárulását a szerződés megkötéshez, a jogalkotó a bíróságra hagyja a döntést. A kérelmező nem igazán foglakozott az ingatlanok sajátosságával. Az önkormányzat részéről méltányolható, hogy ezeken az ingatlanokon különböző önkormányzati feladatellátás van. Ha semmilyen megoldása nem marad ennek a helyzetnek a megoldására, akkor gondoskodni kell ezeknek a feladatoknak az áthelyezéséről. Február végéig kellett az egyháznak elküldenie ezt a nyilatkozatot. Június végéig van időnk arra, hogy szerződésbe foglaljuk az ingatlan tulajdoni jog változását.

Jónás Kálmán:

Nem lenne az jobb, ha a tárgyalások lefolytatása után érkezik a képviselő-testület elé ez az előterjesztés? Mert így most a nem végleges szerződésről döntünk.

Dr. Morvai Gábor:

Ez kiküszöbölhető, ha a határozati javaslat kiegészül azzal, hogy a Hajdúszoboszlói Református Egyházközséggel folytatott egyeztetést követően a polgármester terjessze a képviselő-testület elé a tárgyalások eredményét legkésőbb április végéig. Így a másik fél álláspontja ismeretében lenne még egy döntési lehetősége a képviselő-testületnek.

Polgármester Úr abban a helyzetben tudna hatékonyan tárgyalni, ha a képviselő-testület véleménye ismert lenne.

Jónás Kálmán:

Kérném, hogy erről a módosító javaslatról szavazzunk.

Kocsis Róbert:

A határozati javaslat alapján azt feltételezem, hogy a tárgyalások után kell lenni valamiféle visszacsatolásnak.

Marosi György Csongor:

A Kulturális, Nevelési és Sport Bizottság ülésén több konkrét és markáns javaslat is elhangzott. Évek óta nem tud az önkormányzat mit kezdeni ezekkel az épületekkel, a város szégyenfoltjai. A lebontásuk is szóba jött. Azt gondolom, hogy az egyház tud színvonalas szolgáltatást nyújtani, jó gazdája lenne az ingatlanoknak. Valamilyen szinten ez vagyonvesztés, más szempontból pedig értéknövekedés. Megoldódik egy olyan probléma, amivel az önkormányzat több évtizede nem tud mit kezdeni. Az étkezőt eleve az egyház használja. Nem szép látvány az iskola mellett lévő hajléktalanszálló. Nem a belvárosban van a helye.

Dr. Morvai Gábor:

Megoldás lehet az is, ha az egyház átvenné ezt a feladatot.

Kocsis Róbert:

Egyetértek Marosi György Csongor képviselő szavaival. Az ingatlanok elhanyagoltságát tükrözi az is, hogy az ingatlan-nyilvántartás sem lett rendezve. Nem emlékszem, hogy a tulajdoni lapon bölcsődének megnevezett ingatlan ilyen funkcióval valaha is működött volna. Hiába kértem évek óta, hogy tegyük rendbe ezeket az ingatlanokat, soha nem lett elkülönítve rá összeg a költségvetésben.

A bizottság elnöke szavazásra bocsátotta Jónás Kálmán képviselő módosító javaslatát, miszerint:

*Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy kérje fel a polgármestert arra, hogy a Hajdúszoboszlói Református Egyházközséggel folytatott nem kizárólagosan nevelési-oktatási célt szolgáló ingatlanokkal kapcsolatos egyeztetést követően, legkésőbb április végéig terjessze a képviselő-testület elé a tárgyalások eredményét.*

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
Marosi György Csongor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**28/2023. (III. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy kérje fel a polgármestert arra, hogy a Hajdúszoboszlói Református Egyházközséggel folytatott nem kizárólagosan nevelési-oktatási célt szolgáló ingatlanokkal kapcsolatos egyeztetést követően, legkésőbb április végéig terjessze a képviselő-testület elé a tárgyalások eredményét.

Felelős: bizottsági elnök

Határidő: 2023. március 23.

A bizottság elnöke szavazásra bocsátotta a módosító javaslattal kiegészített határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
Marosi György Csongor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**29/2023. (III. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a Hajdúszoboszlói Református Egyházközség szándéknyilatkozatának tudomásul vételét.

Továbbá javasolja a Hajdúszoboszló Város Önkormányzata Képviselő-testületének, hogy kérje fel a polgármestert, hogy azon ingatlanok (ingatlanrészek) tekintetében, amelyeken nem kizárólagosan nevelési-oktatási tevékenység folyik, kezdeményezzen további egyeztetést a Hajdúszoboszlói Református Egyházközséggel. Az egyeztetést követően, legkésőbb április végéig terjessze a képviselő-testület elé a tárgyalások eredményét.

Felelős: bizottsági elnök

Határidő: 2023. március 23.

1. **napirend**

***Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról***

Szilágyiné Pál Gyöngyi:

A Városfejlesztési és Műszaki Bizottság, a Turisztikai és Nemzetközi Kapcsolatokért Felelős Bizottság és a Pénzügyi és Gazdasági Bizottság is egyhangúlag támogatta a határozati javaslatot. A rendszer jelzett egy apró hibát. A rendelet 3. § 1. bekezdése c. pontjában egyértelműen el kell dönteni a kötelező és a vagylagos feltételeket. Ez alapján az lenne a javaslatom, hogy vendéglátóipari előkert létesítése esetén a közterületen elhelyezendő szerkezetek helyszínrajzával és műszaki leírással, valamint fényképfelvételével vagy látványképével kell rendelkeznie a kérelmezőnek.

Egyéb kérdés és hozzászólás hiányában a bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
Marosi György Csongor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**30/2023. (III. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelet módosításának elfogadását.

Felelős: bizottsági elnök

Határidő: 2023. március 23.

Egyéb kérdés, hozzászólás hiányában az elnök 1324 órakor az ülést bezárta.

**K.m.f.**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***